b'\n_START_ARTICLE_\nUranas aplinkoje\n_START_PARAGRAPH_\nUranas aplinkoje b\xc5\xabna dvejopas\xc2\xa0\xe2\x80\x93 patek\xc4\x99s nat\xc5\xabraliai ir \xc5\xbemogaus veiklos d\xc4\x97ka. Uranas yra silpnai radioaktyvus, nes pasi\xc5\xbeymi ilga pus\xc4\x97jimo trukme (4,468 milijardo m.). Urano biologin\xc4\x97 pus\xc4\x97jimo trukm\xc4\x97 (vidutin\xc4\x97 trukm\xc4\x97, kol organizmas pa\xc5\xa1alina pus\xc4\x99 radionuklido) yra apie 15 d. Uranas yra toksi\xc5\xa1kas metalas, jis gali pakenkti inkstams, smegenims, kepenims, \xc5\xa1ird\xc5\xbeiai ir kitiems organams. Nuskurdintojo urano naudojimas \xc5\xa1audmenyse kelia nema\xc5\xbeai gin\xc4\x8d\xc5\xb3 d\xc4\x97l galimo ilgalaikio poveikio sveikatai.\n_START_SECTION_\nNat\xc5\xabralus uranas gamtoje\n_START_PARAGRAPH_\nUranas yra gamtoje nat\xc5\xabraliai egzistuojantis elementas, kurio ma\xc5\xbei kiekiai aptinkami uolienose, dirvose ir vandenyse. Tai did\xc5\xbeiausi\xc4\x85 numer\xc4\xaf turintis cheminis elementas, dideliais kiekiais aptinkamas m\xc5\xabs\xc5\xb3 planetoje. JTO Atomin\xc4\x97s radiacijos efekt\xc5\xb3 mokslinio komiteto (angl. United Nations Scientific Committee on the Effects of Atomic Radiation) teigimu nat\xc5\xabrali urano koncentracija gruntuose yra nuo 300\xc2\xa0\xce\xbcg/kg iki 11,7\xc2\xa0mg/kg._NEWLINE_Manoma, kad uranas \xc5\xbdem\xc4\x97je yra da\xc5\xbenesnis negu stibis, berilis, kadmis, auksas, gyvsidabris, sidabras ar volframas, tiek pat da\xc5\xbenas kaip alavas, arsenas ar molibdenas. Jis yra sudedamoji dalis toki\xc5\xb3 mineral\xc5\xb3, kaip uraninitas (da\xc5\xbeniausia urano r\xc5\xabda), otenitas, uranofanas (angl. uranophane), torbernitas ir kofinitas (angl. coffinite). Gana daug urano kaip priemai\xc5\xa1os b\xc5\xabna fosfat\xc5\xb3 telkiniuose, taip pat lignite ir monacite, tad i\xc5\xa1 j\xc5\xb3 uranas gali b\xc5\xabti i\xc5\xa1gaunamas komerciniais mastais._NEWLINE_J\xc5\xabros vandenyje urano yra 3,3 mas\xc4\x97s dalys milijarde (3,3\xc2\xa0\xc2\xb5g/kg), nes uranas (VI) sudaro tirpius karbonat\xc5\xb3 kompleksus. Buvo ie\xc5\xa1koma b\xc5\xabd\xc5\xb3 i\xc5\xa1gauti uran\xc4\x85 i\xc5\xa1 j\xc5\xabros vandens.\n_START_SECTION_\nKalnakasyba\n_START_PARAGRAPH_\nKasant urano r\xc5\xabd\xc4\x85 ir j\xc4\x85 apdorojant \xc4\xaf aplink\xc4\x85 patenka \xc5\xa1iek tiek urano. Kasykl\xc5\xb3 ir r\xc5\xabdos apdorojimo centr\xc5\xb3 nuotek\xc5\xb3 (atliekinio vandens) telkiniuose paprastai svarbesni b\xc5\xabna ne uranas, o radis ir kiti urano skilimo produktai. Tiriama kai kuri\xc5\xb3 dumbli\xc5\xb3 r\xc5\xab\xc5\xa1i\xc5\xb3 geba surinkti urano atomus i\xc5\xa1 kasykl\xc5\xb3 nuotek\xc5\xb3.\n_START_SECTION_\nDegimas\n_START_PARAGRAPH_\nNuskurdintojo urano aerozolio poveikio tyrimai parod\xc4\x97, kad ore kyban\xc4\x8dios urano degimo produkt\xc5\xb3 dalel\xc4\x97s greitai nus\xc4\x97da, tod\xc4\x97l negali pakenkti gyventojams, b\xc5\xabnantiems toliau kaip keli kilometrai nuo panaudojimo vietos._NEWLINE_JAV pripa\xc5\xbeino, kad buvo vir\xc5\xa1 100 draugi\xc5\xa1kosios ugnies atvej\xc5\xb3, kai JAV daliniai buvo ap\xc5\xa1audyti NU \xc5\xa1audmenimis, tod\xc4\x97l ne\xc5\xbeinomas skai\xc4\x8dius JAV kareivi\xc5\xb3 buvo veikiami NU pramu\xc5\xa1\xc5\xb3 degimo produkt\xc5\xb3.\n_START_SECTION_\nKorozija\n_START_PARAGRAPH_\nYra duomen\xc5\xb3, kad uranas daug silikatini\xc5\xb3 jon\xc5\xb3 turin\xc4\x8diuose vandeniniuose tirpaluose sudaro urano dioksid\xc4\x85 ir urano trioksid\xc4\x85. Tokiame tirpale laikyti NU pavyzd\xc5\xbeiai per 6 m\xc4\x97n. prarado 20% mas\xc4\x97s._NEWLINE_Gryname vandenyje per pirm\xc4\x85 savait\xc4\x99 susidaro \xc5\xa1epitas (angl. schoepite; (UO\xe2\x82\x82)\xe2\x82\x88O\xe2\x82\x82(OH)\xe2\x82\x81\xe2\x82\x82.12(H\xe2\x82\x82O), o po to per 4 savaites susidaro studtitas (angl. studtite; (UO\xe2\x82\x82)O\xe2\x82\x82\xc2\xb74(H\xe2\x82\x82O)._NEWLINE_Metalinis uranas reaguoja su vandeniu ir i\xc5\xa1 jo i\xc5\xa1skiria vandenil\xc4\xaf, \xc5\xa1ios reakcijos metu susidaro urano dioksidas ir 2\xe2\x80\x939% urano hidrido. Urano korozija vandenyje yra gerokai spartesn\xc4\x97 negu korozija deguonies atmosferoje ~100\xc2\xa0\xc2\xb0C. Kai pH vert\xc4\x97 ma\xc5\xbeesn\xc4\x97 kaip 2, korozijos greitis 100\xc2\xa0\xc2\xb0C smarkiai suma\xc5\xbe\xc4\x97ja, kai ji didesn\xc4\x97 u\xc5\xbe 7, korozijos greitis irgi b\xc5\xabna gerokai ma\xc5\xbeesnis. Ap\xc5\xa1vitinimas gama spinduliuote korozijos greit\xc4\xaf ma\xc5\xbeai teveikia._NEWLINE_Deguonies dujos inhibuoja urano korozij\xc4\x85 vandenyje.\n_START_SECTION_\nBranduolin\xc4\x97s energetikos atliekos\n_START_PARAGRAPH_\nNaudotas urano dioksido kuras vandenyje labai netirpus, manoma, kad jis i\xc5\xa1skiria \xc4\xaf vanden\xc4\xaf uran\xc4\x85 (ir jo skilimo produktus) dar l\xc4\x97\xc4\x8diau nei boro silikatinis stiklas vandenyje._NEWLINE_Nors dauguma urano yra pa\xc5\xa1alinama naudojant PUREX branduolinio apdorojimo metodik\xc4\x85, pirmojo PUREX proceso ciklo metu nedidelis kiekis urano lieka rafinate. Be to, d\xc4\x97l atliekose esan\xc4\x8di\xc5\xb3 transplutonini\xc5\xb3 ret\xc5\xb3j\xc5\xb3 aktinoid\xc5\xb3 ir likutinio plutonio skilimo urano kiekis atliekose did\xc4\x97ja. Tai truks \xc5\xa1imtus ir t\xc5\xabkstan\xc4\x8dius met\xc5\xb3.\n_START_SECTION_\nPoveikis sveikatai\n_START_PARAGRAPH_\nTirpios urano druskos yra nuodingos, bet ma\xc5\xbeiau kenksmingos nei toki\xc5\xb3 sunki\xc5\xb3j\xc5\xb3 metal\xc5\xb3 kaip \xc5\xa1vinas ar gyvsidabris. Urano druskos labiausiai kenkia inkstams. Jos i\xc5\xa1skiriamos su \xc5\xa1lapimu, nors \xc5\xa1iek tiek j\xc5\xb3 kaupiasi inkstuose, jei jos chroni\xc5\xa1kai patenka \xc4\xaf organizm\xc4\x85. Pasaulio sveikatos organizacija nustat\xc4\x97 kasdienin\xc4\x99 leid\xc5\xbeiam\xc4\x85 tirpi\xc5\xb3 urano drusk\xc5\xb3 doz\xc4\x99\xc2\xa0\xe2\x80\x93 0,5\xc2\xa0\xce\xbcg/kg k\xc5\xabno mas\xc4\x97s (ar 35\xc2\xa0\xce\xbcg 70\xc2\xa0kg mas\xc4\x97s \xc5\xbemogui). Teigiama, kad tokios doz\xc4\x97s nedaro jokios pastebimos \xc5\xbealos inkstams._NEWLINE_Prie\xc5\xa1nuodis nuo urano drusk\xc5\xb3 yra bikarbonatas, nes karbonatai su urano (VI) druskomis sudaro kompleksus. Bikarbonato alternatyva yra tironas (natrio 4,5-dihidroksibenzen-1,3-disulfonatas).\n_START_SECTION_\nNuskurdintojo urano poveikis\n_START_PARAGRAPH_\nNuskurdintojo urano naudojimas \xc5\xa1audmenyse yra gin\xc4\x8dytinas d\xc4\x97l galimo ilgalaikio kenkimo sveikatai. \xc4\xae organizm\xc4\x85 patenkantis uranas gali pakenkti inkst\xc5\xb3, smegen\xc5\xb3, kepen\xc5\xb3 ir \xc5\xa1irdies bei daugelio kit\xc5\xb3 sistem\xc5\xb3 veikimui. Nuskurdintojo urano pramu\xc5\xa1\xc5\xb3 sm\xc5\xabgio ir degimo metu susidarantis aerozolis gali potencialiai u\xc5\xbeter\xc5\xa1ti gana dideles teritorijas, kur tokie ginklai b\xc5\xabna panaudoti. Tok\xc4\xaf aerozol\xc4\xaf gali \xc4\xafkv\xc4\x97pti \xc5\xbemon\xc4\x97s. 2003\xc2\xa0m. karo Irake metu per tris savaites buvo sunaudota nuo 1000 iki 2000 ton\xc5\xb3 \xc5\xa1audmen\xc5\xb3 su nuskurdintuoju uranu._NEWLINE_Atliekami medicininiai tyrimai ai\xc5\xa1kinantis, koks realus \xc5\xabminis ir chroni\xc5\xa1kas nuskurdintojo urano toksi\xc5\xa1kumas. Daug tyrim\xc5\xb3, atlikt\xc5\xb3 naudojant audini\xc5\xb3 kult\xc5\xabras bei laboratorinius grau\xc5\xbeikus, rodo, kad chroni\xc5\xa1kas urano veikimas organizme gali sukelti leukemij\xc4\x85, kenkti dauginimosi ir nerv\xc5\xb3 sistemoms._NEWLINE_2005\xc2\xa0m. atliktoje epidemiologin\xc4\x97je ap\xc5\xbevalgoje padaryta i\xc5\xa1vada: \xe2\x80\x9eApibendrinti epidemiologiniai tyrim\xc5\xb3 su \xc5\xbemon\xc4\x97mis duomenys atitinka teigin\xc4\xaf, kad su nuskurdintojo urano paveikt\xc5\xb3 \xc5\xbemoni\xc5\xb3 palikuoniams didina \xc4\xafgimt\xc5\xb3j\xc5\xb3 defekt\xc5\xb3 rizik\xc4\x85.\xe2\x80\x9c Pasaulio sveikatos organizacija, JTO padalinys, vadovaujantis sveikatos apsaugos veikl\xc4\x85 ir j\xc4\x85 koordinuojantis, atsakingas u\xc5\xbe sveikatos tyrim\xc5\xb3 norm\xc5\xb3 ir standart\xc5\xb3 sudarym\xc4\x85 ir diegim\xc4\x85, teikiantis \xc5\xa1alims technin\xc4\x99 param\xc4\x85 ir stebintis bei vertinantis tendencijas sveikatos srityje, teigia, kad kol kas nebuvo prane\xc5\xa1im\xc5\xb3 apie NU poveikio \xc5\xbemoni\xc5\xb3 dauginimuisi, vystymuisi ar v\xc4\x97\xc5\xbeini\xc5\xb3 susirgim\xc5\xb3 d\xc4\x97l NU atvejus. \xc5\xa0\xc4\xaf prane\xc5\xa1im\xc4\x85 kritikavo dr. Keith Baverstock, nes ne\xc4\xaftraukti galimi NU poveikiai \xc5\xbemogaus organizmui.\n_START_SECTION_\n\xc4\xaegimtos ydos\n_START_PARAGRAPH_\nDaugelis mokslini\xc5\xb3 tyrim\xc5\xb3 neaptiko ry\xc5\xa1i\xc5\xb3 tarp \xc4\xafgimt\xc5\xb3 defekt\xc5\xb3 ir urano, ta\xc4\x8diau kai kurie autoriai teigia, kad aptikta koreliacija tarp kareivi\xc5\xb3 s\xc4\x85ly\xc4\x8dio su nuskurdintuoju uranu bei i\xc5\xa1sigimim\xc5\xb3 (lyginant kareivius, kurie tur\xc4\x97jo s\xc4\x85lyt\xc4\xaf su uranu, ir kareivius, su uranu nesusid\xc5\xabrusiais)._NEWLINE_Vienas tyrimas baigiasi i\xc5\xa1vada, kad epidemiologiniai duomenys atitinka teigin\xc4\xaf, jog asmen\xc5\xb3, kontaktavusi\xc5\xb3 su nuskurdintuoju uranu, palikuoniai turi didesn\xc4\x99 tikimyb\xc4\x99 gimti su \xc4\xafgimtomis ydomis. Environmental groups and others have expressed concern about the health effects of depleted uranium, Vyksta diskusijos, ar tikrai taip. Kai kurie asmenys i\xc5\xa1rei\xc5\xa1k\xc4\x97 susir\xc5\xabpinim\xc4\x85, kad neder\xc4\x97t\xc5\xb3 \xc5\xa1audmenyse naudoti NU, nes \xc5\xa1is yra mutageni\xc5\xa1kas, teratogeni\xc5\xa1kas pel\xc4\x97ms, ir neurotoksi\xc5\xa1kas. \xc4\xaetariama, kad jis gali b\xc5\xabti kancerogeni\xc5\xa1kas._NEWLINE_Kalbama ir apie nesprogusius \xc5\xa1audmenis su NU, i\xc5\xa1 kuri\xc5\xb3 kenksmingos med\xc5\xbeiagos l\xc4\x97tai patenka \xc4\xaf aplink\xc4\x85._NEWLINE_Keliuose \xc5\xa1altiniuose teigiama, kad padid\xc4\x97j\xc4\x99s \xc4\xafgimt\xc5\xb3 defekt\xc5\xb3 da\xc5\xbenis Persijos \xc4\xaflankos karo veteran\xc5\xb3 ir irakie\xc4\x8di\xc5\xb3 vaikuose padid\xc4\x97jo d\xc4\x97l \xc4\xafkv\xc4\x97pt\xc5\xb3 NU daleli\xc5\xb3._NEWLINE_2001\xc2\xa0m. tyrimo, kuriame buvo tirti 15 t\xc5\xabkst. Persijos \xc4\xaflankos karo veteran\xc5\xb3 ir tiek pat kontrolini\xc5\xb3 veteran\xc5\xb3 i\xc5\xa1 kit\xc5\xb3 kar\xc5\xb3, duomenys parod\xc4\x97, kad Persijos \xc4\xaflankos karo veteranams vyrams vaikai su \xc4\xafgimtais defektais gim\xc4\x97 1,8 karto, o moterims\xc2\xa0\xe2\x80\x93 2,8 karto da\xc5\xbeniau._NEWLINE_Straipsnyje pagal D. Britanijos kari\xc5\xa1ki\xc5\xb3 tyrimus ra\xc5\xa1oma: \xe2\x80\x9e\xe2\x80\xa6remiantis Persijos \xc4\xaflankos karo veteran\xc5\xb3 vyr\xc5\xb3 \xc5\xbeod\xc5\xbeiais, \xc4\xafgimtos j\xc5\xb3 vaik\xc5\xb3 ydos apie 50\xc2\xa0% da\xc5\xbenesn\xc4\x97s nei kit\xc5\xb3 \xc5\xbemoni\xc5\xb3 vaik\xc5\xb3.\xe2\x80\x9c Straipsnio i\xc5\xa1vadose ra\xc5\xa1oma: \xe2\x80\x9eMes neaptikome \xc4\xafrodym\xc5\xb3, kad egzistuoja ry\xc5\xa1ys tarp t\xc4\x97v\xc5\xb3 dalyvavimo Persijos \xc4\xaflankos kare bei padid\xc4\x97jusios negyvagimyst\xc4\x97s, chromosom\xc5\xb3 aberacij\xc5\xb3 ar \xc4\xafgimt\xc5\xb3 vystymosi yd\xc5\xb3 tikimyb\xc4\x97s. Buvo aptikta asociacija tarp t\xc4\x97v\xc5\xb3 dalyvavimo Persijos \xc4\xaflankos kare bei padid\xc4\x97jusios persileidimo ar ma\xc5\xbeai i\xc5\xa1reik\xc5\xa1t\xc5\xb3 vystymosi yd\xc5\xb3 tikimyb\xc4\x97s, ta\xc4\x8diau tokie faktai turi b\xc5\xabti atsargiai interpretuojami, nes tokie faktai lengvai i\xc5\xa1kraipomi d\xc4\x97l atminties paklaid\xc5\xb3. Aptikti galimi ry\xc5\xa1iai tarp inkst\xc5\xb3 anomalij\xc5\xb3 ir urano aplinkoje turi b\xc5\xabti papildomai tiriami. Neaptikt\xc4\x85 \xc4\xafrodym\xc5\xb3, kad yra ry\xc5\xa1ys tarp persileidimo tikimyb\xc4\x97s bei motinos dalyvavimo Persijos \xc4\xaflankos kare.\xe2\x80\x9c\n_START_SECTION_\nPoveikis kitiems gyv\xc5\xabnams\n_START_PARAGRAPH_\nYra duomen\xc5\xb3, kad uranas sukelia vystymosi yd\xc5\xb3 ir kit\xc5\xb3 sveikatos sutrikim\xc5\xb3 grau\xc5\xbeikams, varl\xc4\x97ms ir kitiems gyv\xc5\xabnams. Tyrin\xc4\x97jant urano poveik\xc4\xaf gyv\xc5\xabnams aptiktas jo citotoksi\xc5\xa1kumas, genotoksi\xc5\xa1kumas bei karcinogeni\xc5\xa1kumas. Eksperimentuojant su grau\xc5\xbeikais ir varl\xc4\x97mis parodyta, kad vandenyje tirpios urano formos yra teratogeni\xc5\xa1kos.\n_START_SECTION_\nUranas ir bakterijos\n_START_PARAGRAPH_\n\xc4\xaerodyta, kad bakterijos, pvz., Geobacter, gali redukuoti ir suri\xc5\xa1ti urano druskas dirvo\xc5\xbeemyje ir gruntiniuose vandenyse.  \xc5\xa0ios bakterijos tirp\xc5\xb3 U(VI) ver\xc4\x8dia \xc4\xaf itin netirp\xc5\xb3 kompleks\xc4\x85 su U(IV) jonais, taip sustabdoma urano atom\xc5\xb3 migracija._NEWLINE_Apra\xc5\xa1yta galimyb\xc4\x97 \xc4\xaf grunt\xc4\x85 d\xc4\x97ti pried\xc5\xb3, kuri\xc5\xb3 d\xc4\x97ka urano atomai suri\xc5\xa1ami. Vienas toki\xc5\xb3 metod\xc5\xb3 yra mineralo apatito panaudojimas, kitas metodas\xc2\xa0\xe2\x80\x93 maistmed\xc5\xbeiagi\xc5\xb3 (pvz., acetat\xc5\xb3) \xc4\xafterpimas \xc4\xaf grunt\xc4\x85. Juos naudojant bakterijos gali redukuoti uran\xc4\x85 (VI) \xc4\xaf \xc5\xbeymiai netirpesn\xc4\xaf uran\xc4\x85 (IV). Durpinguose dirvo\xc5\xbeemiuose urano jonus suri\xc5\xa1a humuso r\xc5\xabg\xc5\xa1tis.'